open-index/open-wikipedia-markdown huggingface dataset:
Բելգիայի սենատ

**Սենատ** (, , ), Բելգիայի Թագավորության դաշնային խորհրդարանի երկու պալատներից մեկը։ Համարվում է խորհրդարանի վերին պալատը, իսկ ներկայացուցիչների պալատը ստորին պալատն է։ Թե՛ Սենատը, և թե՛ Ներկայացուցիչների պալատը գտնվում են միևնույն շենքում, որը հայտնի է որպես Ազգային պալատ։ Այստեղ է գտնվում նաև 1980 թվականին ձևավորված Ազգային կոնգրեսը։

## Պատմություն
Հեղափոխության հաղթանակից հետո Բելգիան հռչակվում է Նիդերլանդներից անկախ սահմանադրական միապետություն։ Հաջորդիվ սկսվում է իշխանական մարմինների ձևավորումն ու Սահմանադրության ընդունման նախապատրաստումը։ Դաշնային խորհրդարանը ձևավորվում է 1831 թվականին՝ անգլիական պառլամենտի կրկնօրինակմամբ։ Սկզբում սենատորների ընտրությանը մասնակցելու իրավունք էր վերապահվում միայն 1000 ֆլորին վճարած անձանց։ Այդ ժամանակաշրջանում Բելգիայի Թագավորությունում միայն 4000 մարդ կարող էր իրեն վերապահել մասնակցել այդ ընտրությանը։

Առաջին 80 տարիներին խորհրդարանական հանդիպումները կատարվել են բացառապես ֆրանսերենով։ 1913 թվականին Էմանուել դը Կլոդի նիդերլանդերենով ելույթը սկիզբ դրեց վերջինիս օգտագործմանը երկրի քաղաքական կյանքում։ «Ազատ Բելգիա ֆրանկոֆոն» թերթն այս ելույթը համարել է քաղաքական սեպարատիզմ` անջատողականություն։

## Ընտրություններ
Սենատի ընտրակարգը բազմիցս փոխվել է։ Միևնույն ժամանակ, տարիքային սահմանափակումն անփոփոխ է մնում`արգելելով 21 տարեկանից ցածր անձանց ընտրվելը Սենատում։ Այնուամենայնիվ, անփոփոխ է մնում նաև Սենատի ընտրությունը` ներկայացուցիչների պալատի պատգամավորների համաժողովրդական ընտրությունների հետ միաժամանակ անցկացվելով։

Սկզբում սենատորները մեծամասնական ընտրակարգով ընտրվել էին երկու փուլով` 38 ընտրատարածքներում, նրանց թիվը պետք է լինի Ներկայացուցիչների պալատի պատգամավորների կեսից ավելին։

1995 թվականին Սենատի ընտրության կարգը կրկին փոխվել է լեզվական շրջանների հետ կապված։ Այսուհետ համամասնական ընտրակարգով լինելու էր 40 սենատոր` նրանցից 25-ը հոլանդացի ընտրողներով մեկ թաղամասում, իսկ 15-ը` մեկում, ֆրանսախոս ընտրողների կողմից։ Հոլանդացի սենատորների ընտրության այս իրավունքը պատկանում էր Ֆլանդրիա շրջանի բնակիչներին, Բրյուսելի հոլանդացի բնակիչներին։ Ֆրանսախոս սենատորներ ընտրելու իրավունքը տրված էր Վալոնիա մարզի բնակիչներին, Բրյուսելի ֆրանսիացի բնակիչներին, Հալլ-Վիլվորդեի ֆլամանդական շրջանին։

2014-ին Սենատի կառավարման կարգը կրկին փոխվել է։ Համայնքների կողմից 50 սենատորների ընտրություն կատարվեց(29-ը `ֆլամանդերենով, 20-ը` ֆրանսախոս եւ 1-ը `գերմանախոս)։ Նույն ձևով պահպանվում են 10 լրացուցիչ անդամների հետագա համադրումը։ Այս կառուցվածքվ Սենատը ունի 60 անդամ։

## Ներկա կազմը
Այս կազմը ձևավորվել է 2014 թվականի Մայիսի 25-ին Ներկայացուցիչների պալատում կայացած ընտրությունների ժամանակ, որը տեղի ունեցավ միաժամանակ Բելգիայի տարածաշրջանային ընտրությունների հետ։

## Ծանոթագրություններ

Կատեգորիա:Բելգիայի քաղաքականություն
Լուկա Դոնչիչ

**Լուկա Դոնչիչ** (; ), սլովենացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Լոս Անջելես Լեյքերս» ակումբում։ Խաղում է հարձակվող և խաղարկող պաշտպանի դիրքերում։ Սովենիայի հավաքականի կազմում գրավել է 2017 թվականի Եվրոպայի գավաթը։

Մի շարք մասնագետների կողմից համարվում է իր սերունդի ներկայացուցիչների մեջ Եվրոպայում ամենատաղանդավոր խաղացող։

## Պրոֆեսիոնալ կարիերա
thumb|right|Դոնչիչը 2016 թվականի դեկտեմբերին։
Լուկան իր առաջին պրոֆեսիոնալ պայմանագիրը կնքել է 13 տարեկանում, իսկ 16 տարեկանում դարձել է «Ռեալ Մադրիդ» ակումբի հիմնական կազմի խաղացող և ճանաչվել է ACB լիգայի պատմության մեջ ամենաերիտասարդ խաղացողը։ 2015 թվականի ապրիլի 30-ին Ռեալ Մադրիդի կազմում իր դեբյուտային հանդիպումն է ունենում և ճանաչվում է լիգա ACB-ի ամենաերիտասարդ խաղացող։ 2015 թվականին Դոնչիչը մասնակցել է Իսպանիայի փլեյ օֆֆին։

2018 թվականի NBA դրաֆթի ժամանակ Դոնչիչը ընտրվել է «Ատլանտա Հոքս» ակումբի կողմից՝ 3-րդ համարի ներքո, սակայն տեղափոխվում է «Դալաս Մավերիքս»՝ Թրեյ Յանգի փոխարեն։

## Ձեռքբերումներ
### Ակումբային
* Պատկեր:Med 1.png 2017/2018 թվականի Եվրոլիգայի չեմպիոն
* Պատկեր:Med 1.png Միջմայրցամաքային գավաթակիր
* Պատկեր:Med 1.png Իսպանիայի եռակի չեմպիոն
* Պատկեր:Med 1.png Իսպանիայի կրկնակի գավաթակիր

### Սլովենիայի հավաքականի կազմում
* Պատկեր:Med 1.png 2017 թվականի Եվրոպայի չեմպիոն

## Ծանոթագրություններ

## Արտաքին հղումներ
* Լուկա Դոնչիչը  acb.com կայքում 
*http://www.acb.com/jugador.php?id=460 Լուկա Դոնչիչը eurobasket.com կայքում
*Լուկա Դոնչիչը  euroleague.net կայքում
*Լուկա Դոնչիչը  realmadrid.com կայքում
*  

Կատեգորիա:Դալաս Մավերիքսի բասկետբոլիստներ
Կատեգորիա:Սլովենացի բասկետբոլիստներ
Հրաձգություն Ահվազում (2018)

**Հրաձգություն Ահվազում** կամ **Ահվազի ահաբեկչական հարձակում** (), ահաբեկչություն, որը տեղի է ունեցել 2018 թվականի սեպտեմբերի 22-ին՝ Իրանի Իսլամական Հանրապետության Խուզիստանի նահանգի Ահվազ քաղաքում՝ նախագահ Հասան Ռոհանիի մասնակցությամբ ռազմական շքերթի ժամանակ։ Ամենայն հավանականությամբ ահաբեկչության թիրախակետը եղել է Իրանի նախագահը, ով բազմիցս աչքի է ընկել հակաահաբեկչական հայտարարություններով։

Ահաբեկչության հետևանքով զոհվել են 29 անձինք, այդ թվում՝ 25 խաղաղ բնակիչ և 4 գրոհային։ Ըստ վերջին տվյալների՝ կան 53-ից ավելի վիրավորներ, որոնցից շատերի վիճակը գնահատվել է ծայրահեղ ծանր։

## Ահաբեկչական հարձակում
Ահաբեկչական հարձակումը տեղի է ունեցել Իրանի Ահվազ քաղաքում ամեն տարի անցկացվող ռազմական շքերթի ժամանակ, որը նվիրված էր իրանա-իրաքյան պատերազմում իրանական բանակի տարած հաղթանակին։ Հրաձգությունը սկսվել է սեպտեմբերի 22-ին, տեղական ժամանակով՝ 09։ 00-ի շրջակայքում։

Գրոհայինների հարձակումից վայրկյաններ առաջ իր ելույթն ավարտել էր Իրանի Իսլամական Հանրապետության նախագահ Հասան Ռոհանին։ Ըստ հրապարակված տվյալների՝ ահաբեկչության հեղինակները եղել են չորս գրոհայիններ, իսկ կազմակերպիչը՝ Իրաքի և Լևանտի իսլամական պետությունը։ Բնակչության վրա անկանոն կրակահերթ բացած չորս ահաբեկիչներից երկուսը սպանվել են ուժային կառույցների կողմից, իսկ մյուս երկուսը՝ ձերբակալվել։ Ձերբակալվածներից մեկն ունեցել է մարմնական վիրավորում։ Ըստ Իրանի սահմանադրության՝ ձերբակալված անձի համար պետք է սահմանվի մահապատիժ։

## Արձագանք
Խուզիստանի նահանգապետն ահաբեկչական հարձակումից րոպեներ հետո հայտարարում է վիրավորվածների և զոհերի թվաքանակը և իրավիճակը գնահատում կայուն՝ գրոհայինների ձերբակալմամբ պայմանավորված։ Հոջորդիվ համապատասխան հայտարարությամբ հանդես է եկել Իրանի Իսլամական Հանրապետության արտգործնախարարությունը։ Իսկ արտաքին գործերի նախարար Մոհամմադ Ջավադ Զարիֆի՝ Ահվազի գործողությունների համար մեղավոր են ահաբեկչության տարածաշրջանային հովանավորները և նրանց ամերիկացի հրահանգիչները։ Իրանի կառավարությունը չի բացառել այն կանխավարկածը, որ հրաձգությունը կարող է կազմակերպված լինել Ամերիկայի Միացյալ Նահանգների և Իսրայելի կողմից, սակայն ավելի ուշ հայտարարել է, որ ահաբեկչությունը ֆինանսավորվել է Պարսից ծոցի երկու արաբական պետությունների ղեկավարության կողմից։

Նախարարն իր սոցիալական ցանցերից մեկում ահաբեկչության կապակցությամբ հավելել է․

### Միջազգային հանրություն
* ` Իրանում տեղի ունեցած ահաբեկչության վերաբերյալ հարևան պետության կառավարությանը ցավակցական հեռագրեր են հղել Հայաստանի Հանրապետության վարչապետ Նիկոլ Փաշինյանն ու նախագահ Արմեն Սարգսյանը։ Հասան Ռոհանիին ուղղված նամակում ՀՀ կառավարության ղեկավարը մասնավորապես նշել է․

## Ծանոթագրություններ

Կատեգորիա:2018 Իրանում
Կատեգորիա:2018 զանգվածային սպանություններ
Կատեգորիա:Ահաբեկչական գործողություններ Իրանում
Ամասիա (գետ, Արաքսի ավազան)

**Ամասիա**, գետ Հայաստանի Շիրակի մարզում, Ախուրյանի աջակողմյան վտակը։ Սկիզբ է առնում Եղնախաղի լեռնաշղթայի արևելյան ճյուղավորումներից։ Երկարություն 10 կմ։

## Ծանոթագրություններ

Կատեգորիա:Շիրակի մարզի գետեր
Կատեգորիա:Ախուրյան գետի վտակներ
Մադերա (Կալիֆոռնիա)

**Մադերա** () — քաղաք Կալիֆոռնիա նահանգում, ԱՄՆ։ Քաղաքը համարվում է Մադերա շրջանի վարչական կենտրոնը։ 2010 թվականի տվյալներով այստեղ բնակվում են  մարդ։ Քաղաքը գտնվում է Սան Խոակին հովտում։ Ըստ ԱՄՆ մարդահամարի յի տվյալների Մադերան ունի 40.89 քառակուսի կիլոմետր տարածք Առաջին փոստային գրասենյակն այստեղ բացվել է 1877 թվականին։ 1893 թվականին Մադերայի շրջանը միացավ Կալիֆոռնիային։ իսկ Մադերա քաղաքը պաշտոնապես ճանաչվել է 1907 թվականին։

## Ժողովրդագրություն
2010 թվականի տվյալներով Մադերայի բնակչությունը կազմում էր  մարդ (որոնցից 51,0 % տղամարդ և 49,0 % կին), քաղաքում կային  տնային տնտեսություններ և  ընտանիքներ։ Քաղաքի տարածքում եղել են  շենքեր, մեկ քառակուսի կիլոմետրի վրա 417 շենքերի միջին խտությամբ։ Ռասայական կազմ. սպիտակամորթներ - 49,9 %, աֆրիկոամերիկացիներ - 3,4 %, ասիացիներ - 2,2 %, բնիկ ամերիկացիներ - 3,1 % : 76,7 % -ը ունեն լատինոամերիկյան ծագում։ 
2010 թվականի մարդահամարի տվյալներով, քաղաքի ազգաբնակչությունը ըստ տարիքային բաժանվում էր հետևյալ կերպ. 34,7 % ՝ մինչև 18 տարեկան, 5,8 % ՝  18 - 21 տարեկաններ, 51,9 % ՝ 21 - 65 տարեկաններ։ Ազգաբնակչության միջին տարիքը 26,6 տարեկանն է։ 
Կանանց թիվը գերակշռում է տղամարդկանց թվին։
15,938 տնտեսություններց 80,9% -ը ընտանիքներ են. 53,5% -ը ամուսնացած զույգեր են (32,2% -ը 18 տարեկանից փոքր երեխաների հետ), 18,3 % —ը կանայք են, ովքեր ամուսին չունեն, 9,1 % — ը տղամարդիկ են, ովքեր կին չունեն։ 19,1 % -ը ընտանիք չունի։ Միջին թվով տնային տնտեսություն վարում են շուրջ 3,82 մարդ, իսկ ընտանիքներիի միջին կազմը 4,09 մարդ է։ Ազգաբնակչության 14,9 % -ը ապրում են միայնակ, իսկ 6,7 % -ը միայնակ ծերեր են ( 65 տարեկանից մեծ)։
### Բնսկչություն

250px
200px

## Տնտեսություն
2016 թ.-ին, 16 տարեկանից բարձր  մարդկանցից -ը ունի աշխատանք։ Ընդ որում, տղամարդկանց տարեկան միջին եկամուտը եղել է  դոլար, իսկ կանանց միջին տարեկան եկամուտը՝  դոլար։ 2016 թվականին ընտանիքի միջին եկամուտը գնահատվել է  $, իսկ տնային տնտեսավարման համար՝  դոլար։ Մեկ շնչին հասնող տարեկան եկամուտը կազմում է  դոլար։ Ընդհանուր առմամբ, մարդահամարի ժամանակ  ընտանիքների 24.3% -ը և ընդհանուր բնակչության 26.3% -ի վիճակը գնահատվել է աղքատության հիմնական սանդղակից ցածր։

## Կլիմա

## Ծանոթագրություններ

## Արտաքին հղումներ
* https://www.tripadvisor.com/Tourism-g32673-Madera_California-Vacations.html

Կատեգորիա:1907 թվականին հիմնադրված բնակավայրեր
Կատեգորիա:Կալիֆոռնիայի քաղաքներ
Տաբո Մբեկի

**Տաբո Մվուելվա Մբեկի** (, ), հարավաֆրիկացի քաղաքական և պետական գործիչ, 1999 թվականի հունիսի 14-ից մինչև 2008 թվականի սեպտեմբերի 24-ը Հարավաֆրիկյան Հանրապետության նախագահ։

## Կենսագրություն
Մբեկին հանդիսանում է Աֆրիկյան ազգային կոնգրեսի և ՀԱՀ Կոմունիստական կուսակցության նշանավոր գործիչ Գովան Մբեկիի որդին։ Մբեկին 14 տարեկանում մտավ ԱԱԿ-ի Երիտասարդական լիգայի շարքերը։ Թողնելով հայրենի նահանգը` նա տեղափոխվեց Յոհաննեսբուրգ և սկսեց ակտիվորեն մասնակցել ապարտհեյդի դեմ մղվող պայքարին, աշխատելով Ուոլթեր Սիսուլուի ղեկավարությամբ։ 1959 թվականին նա հեռացվում է Ալիս քաղաքի Լավդեյլսկի մանկատանը գործադուլ կազմակերպելու համար։ Հեռակա սովորել է Լոնդոնի համալսարանում։ 
 
ԱԱԿ-ի օրենքից դուրս համարվելուց հետո Մբեկին հեռացավ երկրից և ընդունվեց Բրայթոնում (Մեծ Բրիտանիա) գտնվող Սուսսեքսի համալսարան, որտեղ էլ ստացավ տնտեսագիտության մագիստրոսի աստիճան։ 1961 թվականի դեկտեմբերից նա Աֆրիկյան ուսանողական միության քարտուղարն էր։

1970 թվականից սովորել է  ԽՍՀՄ-ում` ստանալով  ռազմական կրթություն։ Հետագայում աշխատել է որպես ԱԱԿ-ի գործակալ Զամբիայում, Նիգերիայում, Բոտսվանայում, Մոզամբիկում և Սվազիլենդում։ 1990 թվականին վերադառնում է ՀԱՀ, դուրս է գալիս կոմունիստական կուսակցության շարքերից, մնալով ԱԱԿ-ի միջազգային բաժնի պետի պաշտոնում։ 1994-1999 թվականներին եղել է ՀԱՀ փոխնախագահ, 1997-2007 թվականներին` ԱԱԿ նախագահ։

1999 թվականի հունիսի 14-ից ՀԱՀ նախագահն էր։ Այս պաշտոնում նա վաստակել է ոչ միանշանակ հեղինակություն` ակտիվորեն հանդես գալով ՁԻԱՀ-ի վիրուսային բնույթի ժխտման տեսանկյունից և իր տեսակետի հետ չհամաձայնվողներին հեռացրել է աշխատանքից։ Մբեկայի հովանավորյալ, Առողջապահության նախարար Մանտո Չաբալալա-Մսիմանգը բացահայտորեն դեմ էր հակառետրովիրուսային դեղերի տարածմանը` քննադատելով «արևմտյան  բժշկությունը», նկատի ունենալով, որ պետությունը պետք է աջակցի հարավաֆրիկյան բժշկությանը։ Այս քաղաքականությունը ըստ մոտավոր հաշվարկների հանգեցրեց ՀԱՀ-ում  333 000 մինչև 365 000 մարդու վաղաժամ մահվան։

2008 թվականի սեպտեմբերի 21-ին Մբեկան նամակ ուղարկեց երկրի խորհրդարան հրաժարականի վերաբերյալ, որը սեպտեմբերի 22-ին բավարարվեց։

## Պարգևներ
* Բաղնիքի շքանշանի Մեծ խաչի Պատվավոր ասպետ (Մեծ Բրիտանիա, 2001 թվական)
* «Իտալիայի  Հանրապետության առջև վաստակի համար» Մեծ Խաչի ասպետ  (Իտալիա, 2002 թվական)
* Սուրբ Հովհաննես Երուսաղեմացու շքանշանի ասպետ (Մեծ Բրիտանիա, 2007 թվական)
* Սուրբ Միխայիլի և Սուրբ Գեորգիի շքանշանի Մեծ խաչի ասպետ (Մեծ Բրիտանիա)

## Ծանոթագրություններ

Կատեգորիա:Բաղնիքի շքանշանի ասպետներ
Կատեգորիա:Լոնդոնի համալսարանի շրջանավարտներ
Կատեգորիա:ՀԱՀ ազգային կոնգրեսի անդամներ
Կատեգորիա:ՀԱՀ հեղափոխականներ
Կատեգորիա:ՀԱՀ-ի նախագահներ
Կատեգորիա:ՀԱՀ-ի քաղաքական գործիչներ
Արցախի ֆուտբոլային լիգա 2018

**«Արցախի ֆուտբոլային լիգա 2018»-ը** Արցախի ֆուտբոլի Լիգայի **1-ին** առաջնությունն է։ Այն սկսվել է 2018 թվականի հուլիսի 14-ին և ավարտվել նույն թվականի նոյեմբերի 18-ին։

մինի|Արցախի ֆուտբոլային լիգայի նշանը

Առաջնությունը ընթացել է 14 փուլերով։ Թիմերը միմյանց հետ մրցել են 2-ական անգամ։ Չեմպիոն է հռչակվել Լեռնային Արցախ ֆուտբոլային ակումբը, որը ամենաշատ միավորն է վաստակել։

## Մասնակիցներ

## Աղյուսակ

## Արդյունքներ

## Առաջնության առաջատարները

ImageSize = width:959 height:80
PlotArea = left:3 right:30 bottom:40 top:0
Period = from:0 till:14
ScaleMajor = unit:year increment:1 start:1
TimeAxis = orientation:horizontal
Colors =
  id:Լեռնային  value:red
  id:Ասկերան  value:blue
PlotData=
  bar:Position width:15 color:white align:center

  from:0 till:2 shift:(0,19) text:"Լեռնային Արցախ" color:Լեռնային
  from:2 till:4 shift:(0,19) text:"Բերդ Ասկերան" color:Ասկերան
  from:4 till:14 shift:(0,19) text:"Լեռնային Արցախ" color:Լեռնային


## Ծանոթագրություններ

Կատեգորիա:2018-19 եվրոպական ֆուտբոլային լիգաներում
Հայաստանի Առաջին խումբ 2018-19 (ֆուտբոլ)

**«Հայաստանի Առաջին խումբ 2018-19ը»** Հայաստանի ֆուտբոլի առաջնության Առաջին խմբի **27-րդ** առաջնությունն է։ Այն սկսվել է 2018 թվականի օգոստոսի 6-ին և ավարտվել 2019 թվականի հունիսի 13-ին։

27-րդ առաջնությունը ընթացել է 33 փուլերով։ Թիմերը միմյանց հետ մրցել են 3 անգամ։ Չեմպիոն է հռչակվել «Յունիոր Սևանը»։

## Մասնակիցներ
2018-19 մրցաշրջանի Առաջին խմբի առաջնությանը մասնակցել են 12 ակումբ։ Դրանք են «Ալաշկերտ-2», «Բանանց-2», «Բանանց-3», «Գանձասար-Կապան-2», «Փյունիկ-2», «Արարատ Երևան-2», «Արարատ-Արմենիա-2», «Շիրակ-2», «Լոկոմոտիվ Երևան», «Յունիոր Սևան», «Էրեբունի» և «Երևան» ակումբները։ Սևանի «Յունիորը» նոր ակումբ է, իսկ «Երևանը» և «Լոկոմոտիվը» վերադառնում են երկար ջամանակ բացակայելուց հետո։

## Աղյուսակ

1 Մնացած հանդիպումներում գրանցվել են 0-3 պարտություն։

## Առաջնության առաջատարները

ImageSize = width:959 height:80
PlotArea = left:3 right:30 bottom:40 top:0
Period = from:0 till:33
ScaleMajor = unit:year increment:1 start:1
TimeAxis = orientation:horizontal
Colors =
  id:ԱրաԱրմ  value:red
  id:Գանձասար  value:black
  id:Բանանց2  value:blue
  id:Յունիոր  value:yellow
PlotData=
  bar:Position width:15 color:white align:center

  from:0 till:1 shift:(0,19) text:"ԱԱ-2" color:ԱրաԱրմ
  from:1 till:3 shift:(0,19) text:"Գանձ-2" color:Գանձասար
  from:3 till:4 shift:(0,19) text:"Բան-2" color:Բանանց2
  from:4 till:33 shift:(0,19) text:"Յունիոր Սևան" color:Յունիոր


## Արդյունքներ
#### Առաջին շրջան

1«Էրեբունին» չի ներկայացել «Երևանի» հետ խաղին։ Արդյունքում «Էրեբունի» մարզական ակումբին գրանցվել է 0:3 հաշվով տեխնիկական պարտություն։ 2«Երևան» - «Լոկոմոտիվ» խաղը չի կայացել շտապ օգնության մեքենայում դեֆիբրիլիատոր սարքի անսարքության պատճառով։ Արդյունքում «Երևան» ֆուտբոլային ակումբին գրանցվել է 0:3 հաշվով տեխնիկական պարտություն։ 3«Երևան» - «Յունիոր Սևանին» խաղը ավարտվել էր 2։0 հաշվով՝ ի օգուտ «Երևանի», սակայն «Երևանի» կազմում խաղին մասնակցել էր որակազրկված ֆուտբոլիստ՝ Իվան Լատիշևը:Արդյունքում ՀՖՖ կարգապահական կոմիտեն տեխնիկական՝ 0։3 հաշիվ պարտություն գրանցեց «Երևանին»։

#### Երկրորդ շրջան

## Տես նաև
* Հայաստանի Բարձրագույն խումբ 2018-19
* Հայաստանի ֆուտբոլի գավաթ 2018-19

## Արտաքին հղումներ
* Էջը soccerway.com կայքում
* Էջը transfermarkt.co.uk կայքում

## Ծանոթագրություններ

Առաջին խումբ 2018-19
Էդուարդո Ռամոս

**Էդուարդո (Էդու) Ռամոս Գոմես** (, )՝ իսպանացի ֆուտբոլիստ,  կիսապաշտպան  «Կորդովայի».

## Ակումբային գործունեություն
Կանտարայի «Մալագայի» սան։ Էդու Ռամոսն առաջին հերթին խաղաց հիմնական գծի համար՝ 2009 թվականի հոկտեմբերի 4-ին «Խերեսի» դեմ, հանդիպման ավարտից  կես ժամ առաջ փոխարինվեց։ Մինչև Լա Լիգա 2009-10 վերջը երիտասարդ կիսապաշտպանը երեք անգամ հայտնվել է դաշտում։ 2011 թվականի հունվաի 5-ին տեղափոխվեց իսպանական երկրորդ մրցաշարի  առաջին ակումբ (Segunda División B — Grupo 1) «Լեգանես», մնաց այնտեղ մինչև 2010/11 մրցաշրջանի ավարտը։

2011 թվականին Էդուարդո Ռամոսը գնաց «Վիլյառեալ»։ Նա խաղում է ակումբի երկրորդ թիմի համար (Վիլյառեալ Բ)։

## Գործունեությունը ազգային հավաքականում
Իսպանիայի պատանեկան թիմի կազմում (մինչև 17 տարեկան) մասնակցել է 2009 թ. աշխարհի գավաթի խաղարկությանը, որտեղ թիմը գրավեց 3-րդ տեղը։ 2010 թվականի օգոստոսի 17-ին Իսպանիայի հավաքականի (մինչև 19 տարեկանների) կազմ հրավիրվել էր Ճապոնիա) միջազգային մրցաշարին մասնակցելու համար։

## Ծանոթագրություններ

Կատեգորիա:Ալբասետեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Կորդովայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լուրեր (այլ կիրառումներ)

**Լուր** կամ **լուրեր** տերմինը կարող է վերաբերել՝
* Լուրեր - Իրանում բնակվող ժողովուրդ։
* Լուր - օպերատիվ տեղեկատվություն, որն իր թարմ տեսքով մատուցվում է հասարակությանը՝ ելնելով քաղաքական, հասարակական կամ տնտեսական կարևորությունից։
** Կեղծ լուրեր - կանխամտածված ապատեղեկատվությունից կամ կեղծիքներից բաղկացած լրագրություն, որը տարածվում է տպագիր և հեռարձակվող լրատվամիջոցների կամ առցանց սոցիալական լրատվամիջոցների միջոցով
** Լուրեր.com - հայկական առցանց լրատվական կայք։
** Կարմիր լուրեր - հրատարակությունը դադարեցրած հայալեզու կոմունիստական թերթ սփյուռքում։
* Կարմիր լուրեր բարեկամես - արևմտահայ գրող Սիամանթոյի բանաստեղծությունների ժողովածուն։
* Բարի լուրեր Վատիկանից - ամերիկացի գրող Ռոբերտ Սիլվերբերգի ֆանտաստիկ պատմվածքը։
Վարսակաձավարի շիլա

[thumb|240px|[Չամիչով վարսակաձավարի շիլա]]

**Վարսակաձավարի շիլա** (*վարսակի շիլա*), վարսակաձավարից կամ վարսակի փաթիլներից պատրաստված շիլա։ Վարսակի ալյուրից պատրաստված շիլան կոչվում է դեժեն։

Այս ճաշատեսակն ավանդաբար տարածված էր Շոտլանդիայում, Սկանդինավիայում և Ռուսիայում, արևելյան սլավոնների մոտ, ովքեր շիլան եփում էին ինչպես ջրով, այնպես էլ կաթով։ Վերջին տասնամյակներում որպես սննդարար և օգտակար նախաճաշ մեծ ճանաչում է ձեռք բերում նաև այլ երկրներում։ Վարսակաձավարի շիլան, հարուստ լինելով լիխինինով, օրգանիզմին դանդաղ մատակարարում է կալորիաներ և, համապատասխանաբար, էներգիա՝ թույլ տալով նախաճաշից հետո ավելի երկար ժամանակ քեզ կուշտ զգալ։

Վարսակաձավարի շիլայի ավանդական հումքը ձավարն է՝ ինչպես ամբողջական, չկոտրված հատիկը, այնպես էլ հղկված, մանրացված տեսակը։ Եփման ժամանակը տատանվում է 1 ժամից (ամբողջական հատիկի համար) մինչև 1,5 ժամ (մանրացված ձավարի համար)։ Պատրաստի շիլան ունի մոխրագույն-սպիտակ երանգավորում։ Պատրաստման ընթացքում ձավարն իր ծավալով առնվազն 4 անգամ մեծանում է։

Մերօրյա օգտագործողները վարսակաձավարի շիլայի պատրաստման համար ավելի հաճախ նախապատվությունը տալիս են վարսակի փաթիլներին, որոնք բավականին մանրացված-փշրված են, վարսակի բավականին բարակ հատիկներն են, որոնց եփման համար պահանջվում է նվազագույն ժամանակահատված (հաճախ բավական է միայն եռման ջուր լցնելը)։ Որքան բարակ են փաթիլները, այնքան հեռու են բնական ամբողջական հատիկներից, նույնքան էլ արագ են մարսվում, և նույնքան էլ բարձր է գլիկեմիկ ինդեքսը։

Բացի վարսակից և ջրից, վարսակաձավարի շիլայի բաղադրիչներ ակրող են լինել շաքարավազը, աղը, կաթը, կեֆիրը, յուղը, մուրաբան, մեղրը, չրերը, դարչինը, ընկույզը և նույնիսկ պանիրը։ Որպեսզի նախաճաշը տարաբնույթ լինի, շիլան կարելի է զարդարել թարմ մրգի կտորներով (օրինակ՝ բանանի շերտերով կամ հասած նռան հատիկներով) կամ քիչ սառեցված հատապտուղներով։

1901 թվականից Միացյալ Նահանգներում վարսակաձավարի շիլայի և վարսակի փաթիլների տարածմամբ զբաղվում է 
Quaker Oats ընկերությունը։ 1980-ական թվականներին այդ և ամերիկյան այլ արտադրողներ վարսակի փաթիլներին սկսեցին ավելացնել վարսակի թեփ, որն ավելի հարուստ է միկրոտարրերով և սննդային թելիկներով, քան սովորական մաքրված հատիկից ստացված ձավարը։ Թեփի մեջ առկա սննդային թելիկների բարձր պարունակությունը նպաստում է արյան մեջ խոլեսթերինի նվազեցմանը։

Եթե պատրաստի նախաճաշի մեջ չավելացվեն աղ և շաքարավազ, վարսակաձավարի դիետան կարող է դրական ազդեցություն ունենալ հիպերտոնիայի և դիաբետի կանխման վրա։

Խորհրդային Միությունում մանրացված վարսակաձավարը շուկայում հայտնվեց (նաև փաթեթավորված) գդալը ձեռքին պահած ամրակազմ երեխայի պատկերով, որի տակ գրված էր **«Հերկուլես»** պիտակը։

## Տես նաև
* Շիլա

## Ծանոթագրություններ

## Արտաքին հղումներ
* Կաթով պատրաստված վարսակաձավարի շիլա

Կատեգորիա:Խոհանոց
Կատեգորիա:Համաշխարհային խոհանոց
Կատեգորիա:Ձավարով ուտեստներ
Կատեգորիա:Ուտեստներ այբբենական կարգով
Աղտատ (լեռ)

**Աղտատ**, լեռնագագաթ Հայկական լեռնաշխարհում։ Տեղակայված է Մնձուրի լեռնաշղթայի Սարե-Սալթիկ լեռներում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Բյուրակն լեռնավահան
Կատեգորիա:Թունջելիի մարզի լեռներ
Աղվեսաշինու ամրոց

**Աղվեսաշինու ամրոց**, ամրոց Ադրբեջանի Դաշկեսանի շրջանում, Փիփ գյուղր մոտ, լեռնային անմատչելի վայրում, շրջապատված անտառներով։ Այստեղ ժամանակին բնակվել է Աղվանից կաթողիկոս Հովհաննեսը։

## Ծանոթագրություններ

Կատեգորիա:Ադրբեջանի ամրոցներ
Կատեգորիա:Դաշկեսանի շրջան
Աղվե (ամրոց)

**Աղվե**, *Աղուե*, բերդ (ամրոց) Մեծ Հայքի Ուտիք աշխարհի Աղվե գավառում, Ըստ Ա. Երեմյանի՝ Գյուլիստան մելիքանիստ գավառում։ Եղել է Աղվե գավառի կենտրոնը։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Ադրբեջանի ամրոցներ
Կատեգորիա:Ուտիք
Գոհար Օգանեզովա

**Գոհար Հրանտի Օգանեզովա** (), բուսաբան-կարգաբան։ Կենսաբանական գիտությունների դոկտոր (1989), պրոֆեսոր (2001)։

## Կենսագրություն
Գոհար Օգանեզովան ծնվել է 1949 թվականին Թբիլիսիում, խորհրդային բանակի սպա Հրանտ Վաղարշակի Օգանեզովի և ծառայող Իրինա Գուրգենի Մկրտչյանի ընտանիքում։ 1966 թվականին ավարտել է դպրոցը, և ընտանիքը տեղափոխվել է Երևան։ 1971 թվականին ավարտել է Երևանի պետական համալսարանի կենսաբանության ֆակուլտետը։ 1970-1971 թվականներին, միաժամանակ ստաժավորում է անցել Լենինգրադի պետական համալսարանի կենսաբանական ֆակուլտետում, որտեղ 1975 թվականի հունիսի 12-ին պաշտպանել է թեկնածուական դիսերտացիա։ 1977 թվականից աշխատանքի է անցել ՀԽՍՀ Գիտությունների ակադեմիայի Բուսաբանության ինստիտուտում, եղել բույսերի կարգաբանության և աշխարհագրության բաժնի առաջատար գիտաշխատող։ 1999 թվականից դասավանդում է Ռուս-հայկական համալսարանում։

Աշխատանքները վերաբերում են բույսերի, մասնավորապես միաշաքիլավորների էվոլյուցիայի, կարգաբանության և անատոմիայի հարցերին։

## Անդամակցություն
* Երևանի հանրային էկոլոգիական խորհրդի անդամ
* Կայուն զարգացման հանրային խորհրդի անդամ
* Հայաստանի և Ռուսաստանի բուսաբանական ընկերությունների անդամ

## Գրականություն
* Элбакян, А. А. (2009) Гоар Грантовна Оганезова. Флора, растительность и растительные ресурсы Армении, № 17. p.&nbsp;8. ISSN 0234-5773

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ բուսաբաններ
Կատեգորիա:Հայ պրոֆեսորներ
Էլեֆսիս

**Էլեֆսիս**, նախկինում՝ **Էլեֆսին** ( ), քաղաք Հունաստանում։ Գտնվում է ծովի մակարդակից 5 մ բարձրության վրա, Աթենքից 20 կմ հյուսիս-արևմուտք։ Նույնանուն համայնքի վարչական կենտրոնն է, Արևմտյան Ատտիկայի ծայրամասային միավոր է՝ Ատտիկա պերիֆերիայում։ Ըստ 2011 թվականի մարդահամարի տվյալների՝ բնակչության թիվը կազմում է 24910 մարդ։ Մակերեսը 18,455 կմ² է։ Խոշոր ծովային նավահանգիստ է (Ատտիկայում Պիրեական նավահանգստից հետո երկրորդը)։ Ունի ռազմական օդակայան։ Քաղաքում է գտնվում նաև Էլեֆսիսի հնագիտական թանգարանը։

## Պատմություն
Բնակեցվել է նեոլիթի դարաշրջանում կամ մեկ այլ պնդմամբ՝ բրոնզե դարում։

Մ․թ․ա․ 2-րդ հազարամյակում Էլեֆսիսը դարձել է աքայացիների պետություններից մեկի կենտրոնը։

Կոչվել է դիցաբանական հերոս Էլեվսինի անունով։ Էլեֆսինից է ծագել առասպելական հերոս Զարեկսը։ Ալոպայի, որին նրա սիրեցյալը՝ Պոսեյդոնը վերածել է աղբյուրի, կենդանի թաղման առասպելական տեղում։

Մոտավորապես մ․թ․ա․ 7-րդ դարում մտել է Հին Աթենքի կազմի մեջ։

Էլեֆսիսը եղել է Դեմետրայի և Պերսեփոնեի պաշտամունքի կենտրոն։

396 թվականին քաղաքը ավերվել է գոթերի կողմից։

1835 թվականին ստեղծվել է համայնքը, 1912 թվականին՝ Էլեֆսիս միությունը։

## Հնագիտական պեղումներ
1882 թվականից պեղումները բացվել են․
* Սուրբ ճանապարհի մի մասը, որը տանում էր Աթենքից Էլեֆսիս,
* Մ․թ․ա․4 - մ․թ․ա․3 դարերի սրբավայրերի մնացորդները,
* Ճարտարապետական հուշարձանների և համալիրների ֆրագմենտները,
* Հին հռոմեական շինությունները (Արտեմիսի տաճարը, երկու հաղթական կամարները)։

## Բնակչություն

## Հայտնի բնիկներ
* Էսքիլես (525—456 до н. э.)՝ հին հունական դրամատուրգ,
* Ալեքսանդրոս Կոնդուլիս (1858—1933)՝ գեներալ-լեյտենանտ, Փոքր Ասիայի բանակի հրամանատար հունական բանակի Մալազիական արշավի ժամանակ, 
* Ստելիոս Կազանդզիդիս (1931—2001)՝ երգիչ։

## Գրականություն
* 
* 
* 
* 

## Ծանոթագրություններ

Կատեգորիա:Հին Հունաստանի աշխարհագրություն
Կատեգորիա:Հին Հունաստանի քաղաքներ
Կատեգորիա:Հին հունական դիցաբանության աշխարհագրություն
Կատեգորիա:Հունաստանի քաղաքներ
Կեկո

**Սերխիո Գոնտան Գալյարդո** (, առավել հայտնի է որպես **Կեկո**, ), իսպանացի ֆուտբոլիստ, «Ռեալ Վալյադոլիդ» ակումբի աջ վինգեր։

## Ակումբային կարիերա
Կեկոն «Ատլետիկո Մադրիդ» ակումբի սան է։ Թիմի հիմնական կազմում իր նորամուտը կատարել է 2009 թվականի սեպտեմբերի 12-ին Իսպանիայի առաջնությունում՝ փոխարինման դուրս գալով «Ռասինգ» ակումբի դեմ տնային խաղի 63-րդ րոպեին 17 տարեկան հասակում։

2010 թվականի հունվարի վերջին Կեկոն վարձավճարային հիմունքներով տեղափոխվել է Իսպանիայի առաջնության «Ռեալ Վալյադոլիդ» ակումբի մինչև մրցաշրջանի ավարտը։ 2010 թվականի փետրվարի 6-ին նա կատարել է իր նորամուտը նոր թիմի կազմում՝ փոխարինման դուրս գալով «Վալենսիա» ակումբի դեմ խաղում (0:2)։

2010/2011 մրցաշրջանում Կեկոն խաղացել է Սեգունդայի «Կարտախենա» և «Ժիրոնա» ակումբներում՝ խաղադաշտ դուրս գալով 25 խաղում (նրանցից իննում՝ մեկնարկային կազմում, խաղադաշտում անցկացրել է 952 րոպե)։

2011 թվականի հուլիսի 19-ին՝ այն բանից հետո, երբ Կեկոն չի կարողացել երկրաաձգել «Ատլետիկո Մադրիդի» հետ իր պայմանագրի ժամկետը», նա տեղափոխվել է իտալական «Կատանիա»՝ կնքելով երեք տարվա պայմանագիր և ստանալով 15 համարը։ 2012 թվականի հունվարի 7-ին նա իր թիմակից Ֆաբիո Սկյաչայի հետ վարձավճարային հիմունքներով տեղափոխվել է Սերիա Բ-ի «Գրոսետո» ակումբ։

Իտալիայի առաջնությունում Կեկոն իր նորամուտը կատարել է 2013 թվականի փետրվարի 24-ին՝ մասնակցելով «Պարմա» ակումբի դեմ խաղին և խփելով հանդիպման հաղթական գոլը (2:1)։ 2014 թվականի մայիսին նա հեռացել է ակումբից։

2014 թվականի օգոստոսի 28-ին Կեկոն 1+1 սխեմայով պայմանագիր է կնքել «Ալբասետե» ակումբի հետ, որը նոր էր անցել երկրորդ դիվիզիոն։ Ակումբի կազմում անցկացրած իր առաջին ու միակ մրցաշրջանում նա դաշտում անցկացրել է ավելի քան 2500 րոպե։ 2015 թվականի մայիսի 21-ին Կեկոն խփել է հաղթական գոլը «Լյագոստերա» ակումբի դեմ խաղում (3:2). այդ հաղթանակը թիմին թույլ է տվել խուսափել առաջնությունից դուրս մնալուց։

2015 թվականի հուլիսի 9-ին Կեկոն տեղափոխվել է Իսպանիայի առաջնության «Էյբար» ակումբ՝ կնքելով երկու տարվա պայմանագիր։ Դեկտեմբերի 30-ին նա խփել է իր առաջին գոլն առաջնությունում՝ գրավելով Խիխոնի «Սպորտինգ» ակումբի դարպասը։

## Կարիերան հավաքականում
Կեկոն Իսպանիայի հավաքականի կազմում մասնակցել է Եվրոպայի մինչև 17 տարեկանների առաջնությանը 2008 թվականին։ Հավաքականը հաղթել է մրցաշարում, իսկ Կեկոն աչքի 
է ընկել եզրափակչում խփած գոլով (հաղթանակ 4:0 հաշվով ընդդեմ Ֆրանսիայի հավաքականի)։

## Ձեռքբերումներ
;Իսպանիա
* Եվրոպայի առաջնություն մինչև 17 տարեկան պատանիների համար – 2008

## Ծանոթագրություններ

## Արտաքին հղումներ
* 
* Ֆուտբոլիստի էջը futbolme կայքում
* Վիճակագրությունը Tutto Calciatori կայքում
* 
* 

Կատեգորիա:Ալբասետեի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատանիայի ֆուտբոլիստներ
Կատեգորիա:Կարտախենայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Անտիգուա և Բարբուդայի զինանշան

**Անտիգուա և Բարբուդայի զինանշանը** նախագծված է 1966 թվականին Գորդոն Քրիստոֆերի կողմից։ Այն պաշտոնապես ներկայացվել է 1967 թվականի փետրվարի 16-ին։ Զինանշանը ավելի բարդ է, քան Անտիգուա և Բարբուդայի դրոշի վրա պատկերվածը, սակայն կան մի շարք տարրեր, որոնք նույնն են։

Զինանշանի վերևում գտնվում է արքայախնձորը, որով հայտնի են կղզիները։ Կան նաև մի քանի բուսատեսակներ, որոնք շրջապատում են վահանը՝ 4 հիբիսկուս ծաղիկները, շաքարավազը և արմավաշուշանը, որը խորհրդանշում է կղզիների վայրի բնությունը։

Զինանշանի վրա պատկերված է արև, որը նկարված է նաև դրոշի վրա՝ ծագելով կապույտ և սպիտակ ծովից։ Ծագող արևը խորհրդանշում է նոր սկիզբը, իսկ սև ֆոնը ներկայացնում է շատ ազգերի աֆրիկյան ծագումը։ Վահանի ներքևի մասում կա նաև շագարավազի աղաց։

Ներքևի մասում ժապավեն է, որի վրա գրված է ազգային կարգախոսը. *«Յուրաքանչյուրը աշխատում է, բոլորը վայելում են»*։

## Ծանոթագրություններ

Կատեգորիա:Անտիգուա և Բարբուդայի պետական խորհրդանիշեր
Կատեգորիա:Արևով զինանշաններ
Ֆավզիա Քուֆի

**Ֆավզիա Քուֆի** (, ), աֆղանցի քաղաքական գործիչ և կանանց իրավունքների ակտիվիստ։ Ծագումով Բադախշեն մարզից է, ներկայումս Քաբուլի խորհրադարանի անդամ է և Ազգային ժողովի փոխնախագահն է։

## Կենսագրություն
### Երիտասարդություն և կրթություն
Ծնվել է յոթ կանանցից բաղկացած բազմակին ընտանիքում, և Քուֆին իր սեռի պատճառով առաջինն էր մերժվել իր ծնողների կողմից։ Նր հայրը Խորհրդարանի անդամ էր, իսկ մայրը ձգտում էր որդի ունենալ՝ ամուսնու հետ մտերմությունը պահպանելու համար։ Քուֆիի ծնվելու օրը նա կնքեց իր մահկանացուն։

Նա կարողացել էր համոզել իր ծնողներին դպրոցում կրթություն ստանալու համար՝ դառնալով ընտանիքի միակ աղջիկը, ով դպրոց էր հաճախում։ Հետագայում համալսարանն ավարտել է բիզնեսի և կառավարման մագիստրոսի աստիճանով։ Նրա հայրը 25 տարի շարունակ եղել է Խորհրդարանի անդամ։ Նրան սպանել են Աֆղանական պատերազմի ժամանակ (1979-1989)՝ մոջահեդների կողմից։

Քուֆին սկզբնապես ցանկանում էր դառնալ բժիշկ, սակայն ընտրում է քաղաքագիտությունն ու դառնում է ՅՈՒՆԻՍԵՖ-ի անդամ։ Նա սերտորեն աշխատել է խոցելի այնպիսի խմբերի հետ, ինչպիսիք են ներքին տեղահանվածները (IDP) և մարգինալացված կանայք ու երեխաները։ 2002-2004 թվականներին կազմակերպությունում եղել է երեխայի պաշտպանության պատասխանատու։

## Ծանոթագրություններ

## Արտաքին հղումներ
*Support Committee for Fawzia Koofi

Կատեգորիա:1975 ծնունդներ
Կատեգորիա:BBC 100 կին
Կատեգորիա:Աֆղան հասարակական գործիչներ
Կատեգորիա:Աֆղան ֆեմինիստներ
Կատեգորիա:Աֆղանստանի քաղաքական գործիչներ
Կատեգորիա:Կանանց իրավունքների ակտիվիստներ
Կատեգորիա:Կանանց իրավունքների իրավապաշտպաններ
Անդորրայի զինանշան

**Անդորրայի զինանշանը** (կատալոներեն՝ *Escut d'Andorra*) ունի վահանի ձև և բաժանված է 4 քառորդամասերի։ Առաջին քարորդամասի վրա պատկերված է *Ուրգելի եպիսկոպոսի նշանը*, երկրորդի վրա՝ *[[Ֆուա (քաղաք)|Ֆուայի]] կոմսի զինանշանը*, երրորդի վրա՝ *[[Կատալոնիա]]յի զինանշանը* և չորրորդի վրա՝ *Բեառնի կոմսության նշանը*։ Ոչ պաշտոնական ձևով օգտագործվել է միջնադարից սկսած, բայց որպես պաշտոնական զինանշան ընդունվել է 1993 թվականին՝ նոր սահմանադրությամբ։ Զինանշանը պատկերված է Անդորրայի դրոշի վրա։

## Բացատրություն

Զինանշանի կարգախոսն է *Virtus Unita Fortior* («Միավորված առաքինությունն ավելի ուժեղ է»)։

## Պատմական զինանշաններ




Պատկեր:Coat of arms of Andorra (Before 16th Century).svg|Զինանշանը միչև 16-րդ դարը
Պատկեր:Coat of Arms of Andorra (1580).svg|Զինանշանը 1580 թվականին
Պատկեր:Historical Coat of Arms of Ecclesiastic Co-Prince of Andorra.svg|Հոգևորական տարբերակը (Ուրգելի եպիսկոպոս) 1800–1959 թվականներին
Պատկեր:Historical Coat of Arms of French Prince of Andorra.svg|Անդորրայի ֆրանսիական համանախագահի պատմական զինանշանը 1870–1959 թվականներին
Պատկեր:Coat of Arms of Andorra (c.1800-1949).svg|Զինանշանը 1800–1949 թվականներին
Պատկեր:Coat of arms of Andorra - Flag Version (1931-1949).svg|Զինանշանը (դրոշի տարբերակը) 1931–1949 թվականներին
Պատկեր:Coat of arms of Andorra (1949-1959).svg|Զինանշանը 1949–1959 թվականներին


## Ծանոթագրություններ

Կատեգորիա:Անդորրայի պետական խորհրդանիշեր
Շեյկ Նդոյե

**Շեյկ Նդոյե** (, ), սենեգալցի ֆուտբոլիստ, «Անժե» ակումբի և Սենեգալի հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
Նդոյեն «Յակաար» ակումբի սան է։ 2009 թվականին տեղափոխվել է ֆրանսիական «Էպինալ»։ 2012 թվականին Շեյկ Նդոյեն պայմանագիր է կնքել «Կրետեյ» ակումբի հետ։ Օգոստոսի 3-ին՝ «Սերկլ Ատլետիկ» ակումբի դեմ խաղում, նա կատարել է իր նորամուտը նոր թիմի կազմում։ Օգոստոսի 17-ին՝ «Շերբուր» ակումբի դեմ խաղում, Նդոյեն խփել է իր առաջին գոլը «Կրետեյի» կազմում։ Մրցաշրջանի արդյունքում Շեյկը թիմին օգնել է անցնել ավելի բարձր դիվիզիոն։ Օգոստոսի 2-ին՝ «Նիմ» ակումբի դեմ խաղում, նա կատարել է իր նորամուտը Լիգա 2-ում։

2015 թվականի ամռանը Նդոյեն տեղափոխվել է «Անժե»։ Օգոստոսի 8-ին՝ «Մոնպելիե» ակումբի դեմ խաղում, նա կատարել է իր նորամուտը Լիգա 1-ում։ Օգոստոսի 22-ին կայացած «Գազելեկ» ակումբի դեմ խաղում Շեյկ Նդոյեն խփել է իր առաջին գոլը «Անժեի» կազմում։

2017 թվականի ամռանը Նդոյեն ազատ գործակալի կարգավիճակով պայմանագիր է կնքել անգլիական «Բիրմինգհեմ Սիթի» ակումբի հետ։ Օգոստոսի 5-ին կայացած «Իպսվիչ Թաուն» ակումբի դեմ խաղում նա կատարել է իր նորամուտը Չեմպիոնշիպում։

## Միջազգային կարիերա
2014 թվականի մայիսի 31-ին կայացած Կոլումբիայի հավաքականի դեմ ընկերական խաղում Շեյկ Նդոյեն կատարել է իր նորամուտը Սենեգալի հավաքականի կազմում։ Նույն խաղում նա խփել է իր առաջին գոլը հօգուտ ազգային հավաքականի։ 2017 թվականին Նդոյեն մասնակցել է Աֆրիկայի գավաթի խաղարկությանը Գաբոնում։ Մրցաշարում նա մասնակցել է Զիմբաբվեի և Ալժիրի հավաքականների դեմ խաղերին։

2018 թվականին Նդոյեն մասնակցել է Ռուսաստանում անցկացված աշխարհի առաջնությանը։ Մրցաշարի ընթացքում նա մասնակցել է Ճապոնիայի և Լեհաստանի հավաքականների դեմ խաղերին։

### Գոլերը Սենեգալի հավաքականի կազմում

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անժեի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռեդ Սթարի ֆուտբոլիստներ
Ընկածները (ֆիլմ, 2016)

***Ընկածները***  ռեժիսոր Սքոթ Հիքսի 2016 թվականի ռոմանտիկական ֆանտաստիկ դրաման է։ Ֆիլմը նկարահանվել է Լորեն Քեյթի 2009 թվականի համանուն վեպի հիման վրա։ Ֆիլմում նկարահանվել են Էդիսոն Տիմլին, Ջերեմի Իրվինը, Հարիսոն Գիլբերտսոնը և Ռիչարդսոն Ջոելին։

Ի սկզբանե ֆիլմը պետք է թողարկվեր 2015 թվականի աշնանը, բայց հեղինակ Լորեն Քեյթը հաստատեց, որ այն պետք է ցուցադրվեր 2016 թվականին այնպիսի երկրներում ինչպիսիք են Մալայզիան, Ֆիլիպինները և Սինգապուրը։ Ֆիլմը պետք է հեռարձակեր Lotus Entertainment-ը , հեղինակի կողմից հաստատվել էր ֆիլմի նոյեմբերի 10-ին ֆիլմի ցուցադրումը  Ֆիլիպիններում, Սինգապուրում և Մալայզիայում։ Անհայտ էր այն փաստը, թե երբ ֆիլմը կցուցադրվի Ավստրալիայում։ Ֆիլմը Մեծ Բրիտանիայի կինոթատրոններում ցուցադրվեց 2017 թվականի մարտի 10-ին։ 2017 թվականի օգոստոսի 2-ին Լորեն Քեյթը տեղեկացնում է, որ պլանավորվում է *Ըկածները* հեռարձակել Vertical Entertainment-ի կողմից։

## Սյուժե
Լյուսինդա *Լյուսի* Փրայսին ուղարկում են *Թուր և Խաչ* վերափոխիչ-քոլեջ, (որը նախապատրաստական դպրոց էր երիտասարդների համար) այն բանից հետո երբ նրան մեղադրում են Թրևորի մահվան մեջ, որին մի ժամանակ Լյուսին սիրահարված էր եղել։ Նրանց համբույրից հետո, Թրևորը այրվում է, իսկ կարճ ժամանակ անց Լյուսին տեսնում է այն *ստվերները*` գերբնական, թանաքանման բծերը, որոնք տեսնում էր դեռ մանկուց։

Նոր դպրոց ժամանելուց հետո, Լյուսին հանդիպում է տարբեր ուսանողների, որոնց թվում էր Քեմերոնը *Քեմ*, ով նրա հանդեպ հետաքրքրություն է ցուցաբերում, Արիան Ալթերը, ով սկսում է պաշտպանել Լյուսիին, Մոլլի Զեյնը, որը սկսում է հետապնդել նրան, Փենիվեթերը *Փեն*, ում հետ Լյուսին ընկերություն է անում, և Դանիելը։ Նա նաև ծանոթանում է Միս Սոֆիայի` կրոնի գիտակ ուսուցչուհու հետ։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2016 ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆենտեզի արկածային ֆիլմեր
Լյուքսեմբուրգյան Աստվածամոր տաճար

**Լյուքսեմբուրգյան Աստվածամոր տաճարը** (, , ) Լյուքսեմբուրգի հարավային հատվածում գտնվող հռոմեական-կաթոլիկ մայր տաճարն է։ Իսկզբանե այն եղել է Հիսուսյանների տաճար՝ կառուցված 1613-1621 թվականներին ճարտարապետ Ժ. Դյու Բլոկի կողմից։

## Պատմություն և տաճարի նկարագրություն
Տաճարը վաղ գոթական ճարտարապետության վառ օրինակ է, սակայն այն վերածննդի ճարտարապետությունից շատ տարրեր և զարդարանքներ է պարունակում։ Տաճարը զարդարում են հարուստ խորանները, որոնք պարունակում են մավրիտանական ոճային տարրեր։ 18-րդ դարի վերջում տաճարն ստացավ Աստվածամոր հրաշագործ կերպարը՝ սգավորների մխիթարիչ, ինչն էլ համարվում է քաղաքի և ժողովրդի հովանավորը։ Ներկա ժամանակում այդ կերպարը գտնվում է տաճարի հարավային հատվածում և ուխտագնացության վայր է։ Ամեն տարի Սուրբ Զատիկից հետո հինգերորդ կիրակի օրը այստեղ տոնվում Սուրբ Լյուքսենբուրգյան Կույսի օրը։

Կառուցումից հետո մոտավորապես 50 տարի շարունակ տաճարը կոչվում էր Սուրբ Մարիայի տաճար, իսկ 1870 թվականին Հռոմի Պապ Պիոս IX-ը այն օծեց որպես Աստվածամոր տաճար։

Տաճարում կան բազմաթիվ քանդակներ, Լյուքսեմբուրգի Մեծ հերոսների կրիպտե-գերեզմանններ, որի մուտքը հսկում են երկու բրոնզե առյուծներ, ինչպես նաև Բոհեմիայի թագավորի ու Լյուքեմբուրգյան կոմս Հովհաննես Կույրի դամբարանները։

1935-1939 թվականների ընթացքում տաճարը վերակառուցվեց։
:

## Պատկերասրահ

File:Luxembourg Cathedrale 3 HDR.jpg|Օրգան
File:Luxembourg Cathedrale 2 HDR.jpg|Տաճարի երգչախմբերը
File:Luxembourg Cathedral HDR.jpg|Տաճարի նավը
File:Consolatrix afflictorum Luxembourg.jpg|Աստվածամայր՝ սգավորների մխիթարիչ


## Ծանոթագրություններ

## Արտաքին հղումներ
* Notre-Dame Cathedral  
* Քաղաք Լյուքսեմբուրգ
* Բենիլյուքս 

Կատեգորիա:Գոթական ճարտարապետություն
Կատեգորիա:Լյուքսեմբուրգ
Հաջիմե Իսայամա

, ճապոնացի մանգակա։ Նրա առաջին և ամենաճանաչված ստեղծագործությունն է «Տիտանների գրոհը» մանգան, որը համարվում է բոլոր ժամանակների ամենահաջող վաճառք ունեցող մանգաներից մեկը։ 2018 թվականի օգոստոս ամսին վաճառվել է մանգայի շուրջ 76 միլիոն օրինակ։

## Կենսագրություն
Իսայաման ծնվել է Ճապոնիայի Օյամե քաղաքում։ Նկարչությամբ զբաղվել է մանուկ հասակից։ Ավագ դասարաններում նա սկսել է իր մանգաները ներկայացնել տարբեր մրցույթների։ Նրա «*Shingeki no Kyojin»* մանգան բարձր գնահատականներ է ստացել մրցույթներից մեկում, ինչից հետո Հաջիմեն որոշում է տեղափոխվել Տոկիո, որտեղ գումար վաստակելու համար սկսում է աշխատել ինտերնետ սրճարանում։

2006 թվարկանին, նա՝ *Shingeki no Kyojin*-ը Կոդանսյա հրատարակչության «*Գրան-պրի ամսագիր*» (MGP) մրցույթ ուղարկեց և ստացավ «*Լավ աշխատանք*» մրցանակը։ Նա իր մանգան *Shonen Jump* հրատարակչությանը առաջարկեց, սակայն նրան մերժել և առաջարկել են պատմությունը և ոճը վերամշակել, որպեսզի այն ընթերցողներին ավելի հարմար լինի։ Իսայաման հրաժարվեց և որոշեց դիմել այլ հրատարակչություններին։ 2008 թվականին նա՝ Կոդանսյա հրատարակչության նորեկ մանգակաների՝ ''Weekly Shonen Magazine'' մրցույթում հայտ ներկայացրեց։ Իր՝ *HEART BREAK ONE* աշխատանքը խրախուսական մրցանակի արժանացավ։

2009 թվականից, իր առաջին մանգա-սերիալը՝ *Shingeki no Kyojin*-ը սկսեց հրատարակվել ամենամսյա՝ *[[Bessatsu Shonen Magazine]]*-ում։ Նա՝ Կոդանսյա հրատարակչության կողմից ստացել է մրցանակ՝ «*[[Շոնեն մանգա|Շոնեն]]*» անվանակարգում (պատանիների համար) և առաջադրվել է ամենամյա Մանգա Տայսիեում և Օսամու Տեջուկի Մշակութային մրցանակում։

2011 թվականին՝ *[[Nikkei Entertainment]]* ամսագրում, հրապարակվել է շահույթապես ամենա հաջողակ ժամանակակից մանգակաների ռեյտինգը։ Իսայաման զբաղեցրել է 17-րդ հորիզոնականը։

## Աշխատանքներ
* 
* *Heart Break One* (2008)
* *orz* (2008)
* 
*  - Կերպարների էջեր, հարցազրույցներ։
*  - Concept art, interviews. Includes a draft from chapter 1 (2009).
* *Attack on Avengers* (2014)
* «The Killing Pawn» (2014)

## Մրցանակներ

## Ծանոթագրություններ

## Արտաքին հղումներ
* Հաջիմե Իսամայայի պաշտոնական բլոգ
* 

Կատեգորիա:Ճապոնացի պատկերազարդողներ
Աղջաղալա (բերդ, Վանի նահանգ)

**Աղջաղալա**, *Ագնագալա*, — ավերակ բերդ Արևմտյան Հայաստանում, Վանի նահանգի Խոշաբի դավառում, Հոգվոց վանքից 20—25 կմ հեռավորության վրա։ Տեղադրված էր լեռան վրա և հավանաբար ավերվել է XVII—XVIII-րդ դդ։ Աղջաղալայի ավերակները մինչև XIX-րդ դարի սկզբները բավական լավ պահպանված էին։

## Ծանոթագրություններ

Կատեգորիա:Թուրքիայի ամրոցներ
Կատեգորիա:Վանի նահանգ
Ահաբեկության 12 օրերը

**«Ահաբեկության 12 օրերը»** (), ռեժիսոր Ջեկ Շոլդերի ֆիլմը` նկարահանված Ռիչարդ Ֆերնիկոլայի համանուն գրքի և իրական իրադարձությունների հիման վրա։

## Սյուժե
ԱՄՆ, 1916 թվականի հուլիս, Նյու Ջերսիի լողափերը լցված են աննախադեպ տաքությունից փրկություն փնտրող մարդկանցով։ Բայց նրանց սպառնում է ահավոր վտանգ. հսկայական շնաձուկը, որը հանկարծակի զգացել է մարդկային մարմնի համը։ Առաջին իսկ հարձակումից հետո երիտասարդ փրկարար Ալեքսը (Քոլին Էգելսֆիլդ) պնդում է, որ լողափը փակվի։ Սակայն տեղական իշխանությունները, վախենալով որ տարածաշրջանի զբոսաշրջային բիզնեսը լուրջ վնասներ կկրի, չեն շտապում դա անել։ Եվ քանի դեռ մինչ այդ պահը պաշտոնապես դաժանության նման ոչ մի դեպք չէր արձանագրվել, նույնիսկ ծովային կենսաբանությամբ համարյա ոչ ոք չէր զբաղվել, ոմանք կարծում էին, որ դա թշնամու սուզանավ է, քանի որ այդ ժամանակ տեղի էր ունենում Առաջին համաշխարհային պատերազմը։ 12 օրվա ընթացքում չորս հոգի դառնում են մարդակեր շնաձկան զոհը, այդ թվում Ալեքսի ընկեր Սթենլին (Ջեյմի Բարթլեթ)։ Այդ ժամանակ էլ Ալեքսը որոշում է, որ ինքը պետք է վնասազերծի շնաձկանը, իսկ այդ գործում նրան օգնելու պատրաստակամություն է հայտնում փոքրիկ ձկնորսական նավակի սեփականատեր, կապիտան Ջոն Ռիս Դևիսը։

## Դերերում
* Քոլին Էգլսֆիլդ՝ Ալեքս
* Մարկ Դեքստեր՝ Սթենլի Ֆիշեր
* Ջեննի հարիսոն՝ Ալիս
* Ջոն Ռիս Դևիս՝ կապիտան
* Ջեյմի Բարթլեթ՝ Մայքլ Շլիզեր
* Ադրիան Գալլի՝ Իգլ
* Քոլին Սթինթոն՝ Դոկտոր Ջոն Նիկոլս
* Ռոջեր Դվայեր՝ Դոկտոր Ֆրեդերիկ Լուկաս
* Քրեյգ Գելդենույս՝ Արնի
* Ջորջ Քրիստոֆեր Սմիթ՝ Մայքլ Դան
* Էնդրյու Մարկ Սմիթ՝ Ջոզեֆ Դան

## Հետաքրքիր փաստեր
* «Jersey Shores» խմբի «Akimbo» ալբոմի անվանումը մտահղացել է վոկալիստ Ջոն Վիշնևսկին, «Ահաբեկության 12 օր» գրքի ընթերցման տպավորության ներքո։ Ալբոմի կոմպոզիցիան կոչվում է այն ծովածոցի անունով, որտեղ զոհվել են մարդիկ («Matawan»),  շնաձկից տուժած մարդկանց («Lester Stillwell») և հենց շնաձկան պատվին («Great White Bull»):

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2004 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Հարավաֆրիկյան ֆիլմեր
Կատեգորիա:Սարսափ ֆիլմեր կենդանիների մասին
Կատեգորիա:Ֆիլմեր շնաձկների մասին
Կատեգորիա:Ֆիլմեր, որոնց գործողությունները տեղի են ունենում Նյու Ջերսիում
Կատեգորիա:Ֆիլմեր, որոնց գործողությունները տեղի են ունենում 1916 թվականին
Շարղշլա

**Շարղշլա**, ավան (քաղաք) պատմական Փոքր Հայքում, իսկ ապա գյուղ Արևմտյան Հայաստանում, Սեբաստիայի վիլայեթի Թոնուսի գավառակում։

Բնակավայրը պաշտոնապես քաղաք է համարվում, բայց գյուղից և ավանից չի տարբերվում։ Ունեցել է ծայրահեղ կեղտոտ փողոցներ։ Բնակավայրի շրջակայքում կային մի քանի հայկական գյուղեր։

## Բնակչություն
1914 թվականին ուներ 300 տուն հայ բնակիչ։

## Տնտեսություն
Մինչև Մեծ եղեռնը առևտուրն ու արհեստները ամբողջովին գտնվում էին հայերի ձեռքում։ Բժիշկներն ու դեղագործները նույնպես հայեր էին։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գասբեկի ամրոց

**Գասբեկի ամրոց** (), գտնվում է Լեննիկ կոմունայում, Բրյուսելից հարավ-արևմուտք (բելգիական Ֆլամանդական Բրաբանտ նահանգում)։ Ամրոցին կից գտնվում է արհեստական լճերի կասկադը, բնական այգիներ։

## Պատմություն
Գասբեկի ամրոցը առաջին անգամ կառուցել են մոտավորապես 1236 թվականին, Գոտֆրիդ Լուվենսկու կողմից, Ֆլանդրիա և Էնո հարևաններից պաշտպանվելու նպատակով։ Մինչև Ֆրանսիակաան հեղափոխությունը ամրոցը հանդիսանում էր Գասբեկ կոմսերի տոհմական տունը։ Կոմսերից մեկը բրյուսելյան բնակչությանը տրամադրեց իր դեմ, ինչի հետևանքով 1388 թվականին քաղաքացիները քանդեցին ամրոցը։ 16-րդ դարի սկզբին Գորն կոմսերը ամրոցի փլատակների վրա հիմնեցին նոր ամրոց. 16-րդ դարի կեսերին այն պատկանում էր կոմս Էգմոնտին։ 1695 թվականին Պֆալցի համար մղվող պատերազմի ժամանակ, ամրոցը կողոպտվեց ֆրանսիական բանակի կողմից։

1887-1889-ական թվականներին ամրոցը վերակառուցվեց ճարտարապետ Շառլ Ալբերի կողմից, ստանալով ներկայիս տեսքը։ 1921 թվականին մարկիզ Վիսկոնտին, ամրոցի վերջին տիրուհին այն փոխանցեց Բելգիա պետությանը, 1924 թվականին այնտեղ թանգարան բացեցին, իսկ 1980 թվականին ամրոցը անցավ Ֆլամանադալեզու համայնքին։

## Հավաքածու
Հավաքածուի հիմնական մաս են կազմում 15-16-րդ դարերի իրեր՝ մարկիզ Վիսկոնտիի հավաքածուից, ինչը ամրոցում ստեղծում է Վերածննդյնան դարաշրջանի մթնոլորտ։ 2004 թվականի ապրիլին բացվեց թանգարանային նոր թև, որտեղ ի թիվս այլ իրերի ցուցադրվում է Վիսկոնտիի յուրահատուկ սանհանգույցը, 19-րդ դարի երկրորդ կեսին վերագրվող իրերով, պարբերաբար անցկացվում է Guerlain բույրերի դեգուստացիա, վերջինս հանդիսանում է թանգարանի հովանավորը։ Թանգարանի արխիվում պահվում է 13-17-րդ դարերին պահտկանող փաստաթղթեր։

Ամրոցի թանգարանը և այգին այցելուների համար բաց են ապրիլի 1-ից մինչև նոյեմբերի 4-ը։ Այգին հասանելի է այցելուների համար միայն կազմակերպված խմբերով զոբոսավարի ուղեկցությամբ։

## Պատկերասրահ

Պատկեր:Kasteelgaasbeek4.jpg
Պատկեր:Houten badkuip kasteel van gaasbeek.jpg
Պատկեր:Kamer kasteel van gaasbeek.jpg
Պատկեր:Kasteelgaasbeek5.jpg
Պատկեր:Kasteelgaasbeek1.jpg
Պատկեր:Kasteelgaasbeek3.jpg
Պատկեր:Binnenhof kasteel van gaasbeek.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:1924 հիմնադրված թանգարաններ
Կատեգորիա:Բելգիայի դղյակներ
Կատեգորիա:Բելգիայի թանգարաններ
Արուբայի զինանշան

**Արուբայի զինանշանը** սկզբնապես նախագծվել է Ամստերդամում 1955 թվականին։ Մինչ այդ այն օգտագործվում էր ուղղակի որպես ազգային նշան։ Զինանշանի տարրեր են՝

**Վահանի* վրա նստած առյուծ, որը խորհրդանշում է ուժ և մեծահոգություն։
*Վահանը բաժանված է 4 *քառորդի՝*
*****Առաջին քառորդ***՝ ալոէ բույս, որը կղզու հիմնական և կարևոր բուսատեսակն է։
*****Երկրորդ քառորդ***՝ Հուիբերգ բլուրը, որը համարվում է ամենահայտնի և երկրորդ ամենաբարձր բլուրը երկրում։
** ***Երրորդ քառորդ***՝ ձեռքսեղմում, որը խորհրդանշում է Արուբայի լավ հարաբերությունները այլ երկրների հետ։
** ***Չորրորդ քառորդ***՝ ատամնանիվ, որը խորհրդանշում է արդյունաբերության զարգացումը։
* Վահանի տակ *դափնու ճյուղեր*՝ բարեկամության և խաղաղության ավանդական նշանները։

## Զինանշան

***Վահան**՝ սպիտակ գծերով բաժանված է 4 քառորդի, որից *առաջինի* վրա՝ կապույտ ֆոնին, պատկերված է ոսկեգույն ալոէ բույս։ *Երկրորդի* վրա՝ ոսկեգույն ֆոնին՝ Հուիբերգ բլուրը, որը բարձրանում է ալիքաձև կապույտ և սպիտակ ծովից։ *Երորրդի* վրա՝ ոսկեգույն ֆոնին՝ պատկերված է ձեռքսեղմում։ *Չորրորդի* վրա՝ կարմիր ֆոնին՝ ատամնանիվ։
***Գագաթ**՝ վահանի վրա պատկերված է նստած կարմիր առյուծ։
***Այլ տարրեր**՝ վահանի տակ կա դափնեպսակ։

## Ծանոթագրություններ

Կատեգորիա:Նիդերլանդների զինանշաններ
Կատեգորիա:Լեռներով զինանշաններ
Կատեգորիա:Բույսերով զինանշաններ
Կատեգորիա:Առյուծներով զինանշաններ
Նիդերլանդների վարչապետների ցանկ

մինի|Կառավարական շենք Հաագայում. ձախից կենտրոնում՝ Տորենտիե աշտարակը, որտեղ գտնվում է վարչապետի գրասենյակը**Նիդերլանդների վարչապետ** (), Նիդերլանդների կառավարության և գործադիր իշխանության ղեկավար, որ նշանակվում է թագավորի կողմից։
Վարչապետն ու կառավարության անդամները նշանակվում և պաշտոնից ազատվում են թագավորի հրամանագրով։ Սովորաբար վարչապետ նշանակվում է այն կուսակցության ղեկավարը, որն ամենամեծ պատգամավորական խումբն ունի Նիդերլանդների Գլխավոր շտատների երկրորդ ստորին պալատում։ 1937 թվականից ի վեր՝ վարչապետը միաժամանակ համարվում է ընդհանուր հարցերի գծով նախարար։ 
Վարչապետի պաշտոնը սահմանվել է 1848 թվականի սահմանադրությամբ. մինչ այդ՝ կառավարությունը գլխավորում էր թագավորը։ Մինչև 1901 թվականը, ձևականորեն՝ նաև մինչև 1945 թվականը վաչապետի աթոռը հերթով զբաղեցրել են տարբեր նախարարներ։ 
Վարչապետը նախագահում է կառավարության ամենշաբաթյա նիստերին և իրավունք ունի սահմանելու այդ նիստերի օրակարգը։ Բացի այդ, շաբաթական առնվազն մեկ անգամ հանդիպում է թագավորին՝ կառավարության քաղաքականությունը համաձայնեցնելու նպատակով։ Նախարարների խորհուրդը քննում է կառավարության ընդհանուր քաղաքականությանն ու դրա իրականացմանն առնչվող հարցեր և ընդունում համապատասխան որոշումներ։ Վարչապետի նշանակման, ինչպես նաև նախարարների ու պետքարտուղարների նշանակման կամ ազատման մասին թագավորի հրամանագրերը վերահաստատվում են վարչապետի կողմից։
Վարչապետի գրասենյակը գտնվում է Հաագայում՝ կառավարական շինությունների համալիրի՝ Բինենհոֆի Տորենտիե կոչվող փոքր աշտարակում(նիդ՝. Het Torentje), իսկ պաշտոնական կեցավայրը, որը 1963 թվականից ի վեր օգտագործվում է միայն պաշտոնական ընդունելությունների ու հանդիպումների համար, Հաագայի մերձակայքում գտնվող Քաթսհոյս պալատում։

## Նախարարների կաբինետի ղեկավարներ (1848–1945 թթ.)

## Վարչապետներ (սկսած 1945 թվականից)

## Գրականություն
*http://www.worldstatesmen.org/Netherlands.htm

## Ծանոթագրություններ

## Արտաքին հղումներ
* 
* 
* Список руководителей Нидерландов 

## Աղբյուրներ
*parlement.com biography

Կատեգորիա:Նիդերլանդների վարչապետներ
Կատեգորիա:Վարչապետների ցանկեր